Jessica Diggins (2018)
Jessica Diggins 2011. aastal maailmameistrivõistlustel
**Jessica Diggins** (sündinud 26. augustil 1991 Aftonis Minnesotas) on USA murdmaasuusataja.

Maailma karikasarjas osales Diggins esimest korda 2011. aasta veebruaris Drammenis sprindis. Esimest korda jõudis ta punktikohale 14. jaanuaril 2012 sprindidistantsil Milanos, kui oli 18. Järgmisel päeval saavutas ta sprinditeates koos Kikkan Randalliga teise koha. 2012. aasta detsembris võitis ta koos Randalliga sprinditeates Québeci etapil esikoha.

Esimese võidu MK-sarjas sai ta 2016. aasta Tour de Ski etapil 5 km vabatehnikasõidus 8. jaanuaril Dobbiacos. Kokku on ta MK-sarjas võitnud viis etappi ja nendest kolm 5 km vabatehnikasõidus.

2011. aasta maailmameistrivõistlustel Oslos oli ta sprindis 25. ja suusavahetusega sõidus 28. kohal. 2013. aasta maailmameistrivõistlustel Val di Fiemmes võitis ta sprinditeates koos Kikkan Randalliga kuldmedali. Alla 23-aastaste maailmameistrivõistlustel võitis ta 2014. aastal Val di Fiemmes sprindis hõbemedali. 2014. aasta taliolümpiamängudel Sotšis saavutas ta suusavahetusega sõidus kaheksanda ja sprindis 13. koha.

2015. aasta maailmameistrivõistlustel Falunis võitis ta 10 km vabatehnikas hõbemedali.

2017. aasta maailmameistrivõistlustel Lahtis võitis ta vabatehnikasprindis hõbemedali ja sprinditeates koos Sadie Bjornseniga pronksmedali.

2018. aasta taliolümpiamängudel Pyeongchangis tuli ta sprinditeates vabatehnikas koos Randalliga olümpiavõitjaks. See oli USA esimene olümpiavõit murdmaasuusatamises.

Hooajal 2017–2018 tuli ta üldarvestuses teiseks, esikohast jäi lahutama kõigest 40 punkti.

Saavutused
----------

###  Olümpiamängudel

* 2018 Lõuna-Korea Pyeongchangis
	+ Kuld **olümpiavõitja** sprinditeates (koos Kikkan Randalliga)

### Maailmameistrivõistlustel

* 2013 Itaalia Val di Fiemmes
	+ Kuld **maailmameister** sprinditeates (koos Kikkan Randalliga)
* 2015 Rootsi Falunis
	+ Hõbe hõbemedal 10 km vabatehnikas
* 2017 Soome Lahtis
	+ Hõbe hõbemedal vabatehnikasprindis
	+ Pronks pronksmedal sprinditeates (koos Sadie Bjornseniga)
* 2023 Sloveenia Planicas
	+ Kuld **maailmameister** 10 km vabatehnikas
	+ Pronks pronksmedal sprinditeates (koos Julia Kerniga)

### Maailma karikasarjas

* **Üldkarikas**
	+ 2. koht: 2018
* **Tavadistantside karikas**
	+ 3. koht: 2018

Jessica Diggins on individuaalarvestuses osalenud (seisuga 16. veebruar 2019) 176 maailma karikasarja etapil ja jõudnud poodiumile 20 etapil, millest kuuel korral kõige kõrgemale astmele.

#### Maailma karikasarja etapivõidud

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|
|  |
Maailma karikasarja etapivõidud| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2018 | 28. jaanuar | Seefeld |  Austria | 10 km vaba ühisstart |
| **2.** | 2019 | 16. veebruar | Cogne |  Itaalia | vabatehnikasprint |

 | 

|
|  |
Etapivõidud suusatuuridel| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2016 | 8. jaanuar | Dobbiaco |  Itaalia | 5 km vaba |
| **2.** | 2016 | 3. detsember | Lillehammer |  Norra | 5 km vaba |
| **3.** | 2017 | 6. jaanuar | Dobbiaco |  Itaalia | 5 km vaba |
| **4.** | 2018 | 18. märts | Falun |  Rootsi | 10 km vaba jälitussõit |

 |

Viited
------

Välislingid
-----------

* Jessica Digginsi koduleht
* Jessica Diggins FIS-i kodulehel